Ego Engelbertus, Dei gratia Cabilonensis episcopi, notum facio, omnibus futuris et presentibus, quod Bernardus de Buxi concessit monachis de Firmitate, laudante uxore sua et Petro fratre suo, XL libras Cluniacensis monetę super taschias Exarbertradi, tali conventione, ut gageria non esset. Quare fructum taschiarum pro animalibus antecessorum suorum predictis dedit monachis, quandiu pretaxata pecunia supermaneret. Convenit etiam, ut non nisi de proprio taschias idem Bernardus redimeret. Aut si filiam quę numquam viro tradita fuisset maritare vellet, maritus eas de proprio tantum redimere possit. Dedit quoque prefatis monachis idem Bernardus unam peciam prati juxta pratum quod habebant de Galterio Ferran presbytero, et concessit omnia quę de antecessoribus suis domus Firmitatis habebat de quibus investita erat illo tempore, anno videlicet Incarnationis dominice M C LXXVIIII. Testes : Seguinus, Radulfus et Petrus monachi Firmitatis, Durannus magister de Sancto Nicolao, Robertus de Boteria et Petrus Ravers conversi, Robertus archipresbyter de Sancto Jangulfo, Aimo de Loia presbyter et Bernardus presbiter de sancto Valeriano, Bartolomeus de capella Bragnedi, Richardus de Seniceo, Guillemus del Til, Arnulfus de Capella, Bernardus Trenchanz, Robertus Garrels.